26.06.2008 20:53   Kohtuotsuse alusel peavad noored "väikese huligaansuse" eest maksma 1000 rubla (umbes 420 krooni), vahendas LETA.    LETA andmeil on mõlemad süüalused vahi alt vabastatud.    Noored valasid Läti suursaadiku Moskvas Andris Teikmanise kolmapäeval Venemaa ja Läti kahepoolsete suhete parandamise teemal peetud pressikonverentsil üle punase vedelikuga.    Ühtlasi skandeerisid pressikonverentsil viibijad "Vabadus Vladimir Abelile" ning loopisid lendlehti. Vladimir Abel on keelatud natsionaalbolševistliku  partei üks liidreid.    Oma kodulehel teatavad natsionaalbolševikud, et Teikmanis valati üle verega.